**Приложение № 2 към чл.6**

**На Ваше писмо № ОВОС –77-5/08.02.2024г.**

**ИНФОРМАЦИЯ**

**ЗА ПРЕЦЕНЯВАНЕ НА НЕОБХОДИМОСТТА ОТ ОВОС**

Изготвена съгласно Приложение № 2 към чл. 6 на Наредба за условията и реда за извършване на оценка на въздействието върху околната среда , приета с ПМС № 59 от 07.03.2003 г. /обн. ДВ. бр.25 от 18 Март 2003г., посл. изм. и доп. ДВ бр. 12 от 12.02.2016 г./ и във връзка с писмо № ОВОС-77-5/08.02.2024г. на директора на РИОСВ-Пловдив

1. **Информация за контакт с възложителя:**

**„КОНТЕСТ” ООД**,

1. **Характеристики на инвестиционното предложение:**
2. **Резюме на предложението.**

**„ИЗГРАЖДАНЕ НА МАГАЗИН ЗА ХРАНИТЕЛНИ СТОКИ, ОФИСИ И СКЛАДОВА БАЗА”** в УПИ 19.340-производствена, складова, търговска и обслужваща дейност /ПИ 17806.19.340/, местност „Сарачалия“, землище на с. Граф Игнатиево, община Марица, Пловдивска област

Инвестиционното предложение предвижда и изграждането на **сондажен кладенец с** дълбочина до 20 метра, който ще осигурява водоснабдяването на обекта.

Ще бъде изграден и **собствен трафопост** в имота, който ще е необходим за осигуряване на електрозахранването и осигуряване на необходимите за нуждите на обекта мощности.

Площта на имот № 17806.19.340 по плана на с. Граф Игнатиево е с обща площ 10924 кв. м. , НТП- За друг вид производствен, складов обект.

В имота ще бъде изградена сграда, която в предната си част ще бъде триетажна. На първи етаж, цялата площ ще представлява магазин за хранителни стоки, втори и трети етаж ще бъдат офиси на фирмата. Зад тази триетажна сграда ще бъде построена складова база с обща площ около 4 500 кв. м.

Пътния достъп до обекта ще се осъществи от Републикански път Пловдив-Карлово чрез изграждане на локално платно.

1. **Доказване на необходимостта от инвестиционното предложение.**

Имота е собственост на Възложителя с документ: нот. акт № 1 от 2019г. издаден от Служба по вписванията-РС гр. Пловдив.

Инвеститорът предвижда да реализира инвестиционното си предложение в горния имот.

**Инвестиционното предложение е за ново строителство.**

Местоположението на имота е подходящо и е съобразено с дейността, която ще се развива в него. Теренът е добре транспортно обезпечен и позволява ползването на съществуващата пътна инфраструктура. Имотът се намира извън населеното място, на Републикански път със засилен трафик и транспортно обезпечен, той е изключително подходящ за реализация на инвестиционното предложение..

Реализацията на инвестиционното предложение ще има положително въздействие от гледна точка на социално-икономическите условия при експлоатацията на обекта и се изразява в разкриване на нови работни места. При експлоатацията на обекта не се очаква екологичните условия в района да бъдат нарушени.

1. **Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение и кумулиране с други предложения.**

Инвестиционното предложение няма връзка с други съществуващи и одобрени с устройствен или друг план дейности.

1. **Подробна информация за разгледани алтернативи.**

За инвестиционното предложение не се разглеждат други алтернативи.

Имотът е избран от Възложителя заради местоположението му, което е благоприятно и подходящо за изграждане на бъдещия обект.

По отношение на местоположение не се разглеждат други алтернативи. Не се разглеждат и алтернативи по отношение и на дейността на обекта.

1. **Местоположение на площадката, включително необходима площ за временни дейности по време на строителството.**

Инвестиционното предложение ще бъде реализирано в УПИ 19.340-производствена, складова, търговска и обслужваща дейност /ПИ 17806.19.340/, местност „Сарачалия“, землище на с. Граф Игнатиево, община Марица, Пловдивска област

ПИ 17806.19.340/, землище на с. Граф Игнатиево е с площ 10924 кв. м., НТП-За друг вид производствен, складов обект и е разположен източно от Републикански път Пловдив-Карлово. Намира се в южната част на землището на с. Граф Игнатиево, в близост до силно натоварен Републикански път. С оглед на местоположението, мястото е изключително подходящо за реализиране на инвестиционното намерение. Имота е собственост на Възложителя с документ: нот. акт № 1 от 2019г. издаден от Служба по вписванията-РС гр. Пловдив.

Всички дейности по реализацията и последващата експлоатация на инвестиционното намерение ще се извършат пряко на гореупоменатия имот, без да са необходими допълнителни площи.

Имотът, предмет на ИП не засяга територии за опазване обектите на културното наследство.

Реализацията на инвестиционното намерение ще се извърши съгласно одобрени технически инвестиционни проекти и условията, определени в разрешителното за строеж от община Марица.

Реализацията на инвестиционното намерение няма да наруши качеството и регенеративната способност на местообитанията и/или видовете, предмет на опазване в защитената зона от мрежата „НАТУРА 2000”.

1. **Описание на основните процеси (по проспектни данни), капацитет, включително на дейностите и съоръженията, в които се очаква да са налични опасни вещества от приложение № 3 към ЗООС.**

Инвестиционното предложение предвижда изграждането на магазин за хранителни стоки, офиси на фирмата и складова база. Основните дейности, които ще се извършват в обекта са продажба на едро и дребно на пакетирани хранителни стоки и складова база. Производство, пакетиране или препакетиране в обекта няма да се извършва.

Освен това предвижда се и изграждане на сондажен кладенец за водоснабдяване, който ще бъде изграден в имота, след получаване на съответните разрешителни за целта, съгласно изискванията на Закона за водите..

1. **Схема на нова или промяна на съществуваща пътна инфраструктура.**

.За осъществяване на инвестиционното намерение ще се използва съществуващата пътна инфраструктура, без нужда от промяна и без необходимост от изграждане на нова. Ще бъде изпълнен вход и изход към имота от Републиканския път Пловдив-Карлово чрез изграждане на локално платно

1. **Програма за дейностите, включително за строителство, експлоатация и фазите на закриване, възстановяване и последващо използване.**

За реализацията на ИП, се предвижда ново строителство, свеждащо се до:

* Ново строителство на магазин за хранителни стоки и складова база към него.
* Работния проект, който ще бъде изработен, ще се изготви съгласно нормативните изисквания на ЗУТ
* Инвестиционното предложение предвижда и изграждане на собствен водоизточник – сондажен кладенец с дълбочина до 20 метра. Сондажния кладенец ще се изгради след получаване на разрешително то БДИБР-Пловдив.

1. **Предлагани методи на строителство.**

Строителството ще бъде ново. Ще се предвидят технологии, които да отговарят изцяло на българското и европейско законодателство**.**

1. **Природни ресурси, предвидени за използване по време на строителството и експлоатацията**

Водоснабдяването на обекта ще става от собствен водоизточник, за който ще бъде проведена нужната процедура съгласно Закона за водите. Сондажният кладенец ще бъде с дълбочина до 20 метра и водата от него ще се използва за поливни, противопожарни нужди и за хигиенизиране на помещенията. Вода за питейни нужди ще бъде използвана минерална вода, която ще бъде доставяне от доставчици след сключване на договор за услугата.

Имота ще се електрифицира от съществуващата електро преносна мрежа на ЕВН България , чрез изграждане на собствен трафопост в имота.

Заустването на отпадъчните води ще става в новопроектирана водоплътна изгребна яма, която ще бъде изградена в имота. Капацитета и параметрите на съоръжението ще бъде уточнено при проектирането на обекта.

1. **Отпадъци, които се очаква да се генерират - видове, количества и начин на третиране.**

При строителството на обекта ще се формират:

* Строителни отпадъци-земни маси, които ще бъдат образувани по време на строителството на обекта. Те ще се събират на отделна за целта площадка и ще се предават на лицензирана фирма за преработка. Ще бъде изготвен план за управление на строителните отпадъци, тъй като застроената площ на обекта ще бъде повече от 700 кв.м.
* Земни маси от изкопни работи - Ще се използуват основно за оформяне на вертикалната инфраструктура и обратна засипка. Излишните земни маси ще се извозват до място определено и посочено от кмета на общината и ще се използват за рекултивация на слабопродуктивни почви или нарушени терени.
* Смесени битови отпадъци, образувани от строителните работници по време на строителството и от персонала, обслужващ обекта и от посетителите му, след въвеждане на обекта в експлоатация. Тези отпадъци ще се събират в контейнери за битови отпадъци и ще се извозват от фирмата, обслужваща района.
* При дейността на бъдещия олект ще отпадат и различни по вид опаковки-кашони, найлони, дървени скари, различни полиетилени и др., които ще се събират разделно и ще се предават на оползотворяваща организация или на фирма притежаваща съответните разрешителни.

1. **Информация за разгледани мерки за намаляване на отрицателните въздействия върху околната среда.**

Осъществяването на инвестиционното намерение няма да доведе до отрицателни въздействия върху околната среда.

При строителството на обекта няма дейности, свързани с отделянето на вредни вещества и газове в почвата и атмосферата, представляващи опасност за екологията на района.

Не се предвижда допускане на замърсяване на околното пространство и пътните настилки.

-По време на строителството строителните отпадъци да се събират на определена площадка.

-Да не се допуска разхвърляне и складиране на строителни материали и строителни отпадъци в прилежащите терени, по време на строителството на обекта

-По време на строителството да се използват машини и техника за строителство, които са в изправност с цел намаляване отделянето на вредни вещества в атмосферата

По време на експлоатацията на обекта не се очаква да се окаже негативно въздействие върху околната среда . Като мерки за намаляване на отрицателното въздействие предвидени от инвеститора са:

- Събиране на отпадъците и недопускане на разпиляването им.

- Регламентиране и устройване на местата за събиране на отпадъците

- Да не се допуска замърсяване на подземните и повърхностни води при реализацията и експлоатация на инвестиционното предложение

- По време на изграждане на сондажния кладенец изхвърлянето на промивна течност и битови отпадъци да става на определените за тази цел места

- Да се изгради водоплътна яма с подходящ размер, като периодично водите от нея да се извозват от оторизирана фирма.

- Да се представи договор с лицензирана фирма, която ще изпомпва и извозва отпадъчните води от ямата до ГПСОВ.

- Да се сключи договор с ПСОВ за приемане на отпадъчните води

- Да се вземат мерки за предотвратяване замърсяването на водите с нефтопродукти от откритите площи

- При отвеждане на дъждовните води в най-близкото дере или отводнителен канал да се предвиди пречистването им от нефтопродукти

- Да се предвиди озеленяване на имота.

Проектирането на бъдещия обект ще бъде изпълнено съгласно действащото в Република България законодателство като то ще бъде извършено по начин, който да не допуска негативно въздействие върху някой от компонентите на околната среда.

1. **Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство, третиране на отпадъчните води).**

Не се предвижда добив на строителни материали.

Битово –фекалните отпадъчни води от обекта се предвижда да се заустват във водоплътна изгребна яма с подходящ размер, като периодично водите от нея да се извозват от оторизирана фирма до ПСОВ..

Отпадни води от паркинга ще преминават през каломаслоуловител и ще отиват във водоплътна яма, откъдето периодично ще се извозват до ПСОВ.

1. **Необходимост от други разрешителни, свързани с инвестиционното предложение.**

Предстои издаване на разрешително за проектиране, изработване на технически проекти за обекта, съгласувателни писма с експлоатационните дружества, одобряване на проекта от експертен съвет на община Марица и издаване на разрешително за строеж от главния архитект на общината.

Преди получаване на разрешително за строеж от гл. арх. на община Марица, предстои провеждане на процедура по получаване на разрешително от БДИБР-Пловдив за изграждане на сондажен кладенец.

След построяването на обекта, предстои въвеждането му в експлоатация.

1. **Замърсяване и дискомфорт на околната среда.**

Извършваните дейности на площадката няма да доведат до замърсяване и дискомфорт на компонентите на околната среда.

При всяка от извършваните дейности ще се спазват законово постановените изисквания, чрез което ще се предотврати негативното въздействие върху околната среда и здравето на хората.

В процеса на строителството е възможно формиране на неорганизирани прахови емисии при работата на строителните машини и движението на транспортните средства, обслужващи обекта. Тези замърсявания са временни, в минимални количества и с малък териториален обхват.

Биоразнообразието в имота е оскъдно, поради дълготрайно антропогенно въздействие. Не се очаква извършваните строителни дейности да окажат негативно въздействие върху този компонент на околната среда.

Работните проекти, строителството, както и експлоатацията на обекта ще бъдат изпълнени по всички нормативни изисквания и бъдещия обект няма да води до замърсяване на компонентите на околната среда.

Рискови фактори за увреждане здравето на хората от Марица при изпълнение и експлоатация на обекта според правилниците по безопасност, хигиена на труда и противопожарна безопасност няма да има.

1. **Риск от аварии и инциденти.**

Риск от инциденти.

Не се очаква.

Здравен риск за населението от околните селища и за работещите в обекта няма. При спазване на необходимите норми на проектиране и спазване на нормативните изисквания, риск от аварии и инциденти и залпови изпускания на замърсяващи вещества в околната среда практически ще бъде минимален.

Въздействие **върху хората и тяхното здраве** –Реализиране на инвестиционното намерение няма да причини влошаване на санитарно-хигиенните условия на околното среда. Няма да се засегнат зони и/или обекти със специфичен хигиенно-охранителен статут или подлежащи на здравна защита. Няма рискови фактори за увреждане здравето на населението на близките населени места, не се засягат територии, зони и / или обекти със специфичен хигиенно-охранителен статут или подлежащи на здравна защита. При осъществяване на проекта не се очаква промяна на почвените показатели от съществуващото положение.

Негативно въздействие върху атмосферния въздух при изграждането и експлоатацията на обекта не се очаква. Не се очаква отрицателно въздействие върху водните екосистеми вследствие строителството и експлоатацията на обекта., Реализацията на обекта не би повлияла върху качествата на почвата и земните недра, не е свързана с дейности, оказващи отрицателно въздействие върху ландшафта в района.

В процеса на експлоатация на обекта не се предвижда да се отделят вредности. Реализацията на обекта няма да доведе до поява на определени болести. Във връзка с това може да се каже, че разглежданата дейност няма да доведе до засягане здравето на хората, работещи в обекта, както и няма да влоши условията на живот на живеещите в близост хора.

1. **Местоположение на инвестиционното предложение.**
2. **План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях**.

Настоящото инвестиционно намерение **ИЗГРАЖДАНЕ НА МАГАЗИН ЗА ХРАНИТЕЛНИ СТОКИ, ОФИСИ И СКЛАДОВА БАЗА”** ще бъде реализирано в УПИ 19.340-производствена, складова, търговска и обслужваща дейност /ПИ 17806.19.340/, местност „Сарачалия“, землище на с. Граф Игнатиево, община Марица, Пловдивска област

От писмо № ОВОС-77-5/08.02.2024г. на Директора на РИОСВ-Пловдив е видно, че най-близката защитена зона от Европейската екологична мрежа „Натура 2000“ е ЗЗ „Река Пясъчник“

Реализацията на инвестиционното намерение няма да наруши качеството и регенеративната способност на местообитанията и/или видовете, предмет на опазване в най-близката защитена зона от мрежата „НАТУРА 2000”.

1. **Съществуващите ползватели на земи и приспособяването им към площадката или трасето на обекта на инвестиционното предложение и бъдещи планирани ползватели на земи.**

Възложителят на инвестиционното предложение е собственик на имота. Инвестиционното предложение няма да влезе в противоречие с настоящи или бъдещи ползватели на земи в района..

1. **Зониране или земеползване съобразно одобрени планове.**
2. **Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

ПИ 17806.19.340, местност „Сарачалия“, землище на с. Граф Игнатиево, община Марица, Пловдивска област не попада в границите на защитена зона от Европейската екологична мрежа „Натура 2000“. Най-близката защитена зона от „Натура 2000“ е Река Пясъчник“ с код BG0000444

**4а. Качеството и регенеративната способност на природните ресурси.**

Реализацията на инвестиционното намерение няма да наруши качеството и регенеративната способност на местообитанията и/или видовете, предмет на опазване в защитената зона от мрежата „НАТУРА 2000”.

1. **Подробна информация за всички разгледани алтернативи за местоположение.**

Инвеститорът не разглежда други алтернативи за местоположението на инвестиционното предложение.

1. **Характеристики на потенциалното въздействие (кратко описание на възможните въздействия вследствие на реализацията на инвестиционното предложение):**
2. **Въздействие върху елементи от Националната екологична мрежа, включително на разположените в близост до обекта на инвестиционното предложение.**

Инвестиционното предложение ще бъде реализирано извън границите на защитени зони от мрежата **„НАТУРА 2000“**, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона –„Река Пясъчник“.

Предвид характера и мащаба на инвестиционното предложение, няма вероятност осъществяването на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

Инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

Защитена зона с код **BG0000444 е обявена със Заповед №РД-41/17.01.2024г. на Министъра на околната среда и водите /ДВ бр.9/30.01.2024г./ за обявяване на защитена зона за опазване на природните местообитания и на дивата флора и фауна .**

Площ: 1412.75 хектара

Местоположение:

1. Област: Пловдив, Община: Марица, Населено място: с. Граф Игнатиево, с. Строево, с. Труд, с. Войводиново

2. Област: Пловдив, Община: Пловдив, Населено място: гр. Пловдив

3. Област: Пловдив, Община: Съединение, Населено място: с. Голям чардак, с. Любен, с. Неделево, с. Правище, с. Царимир, с. Церетелево

4. Област: Пловдив, Община: Хисаря, Населено място: гр. Хисаря, с. Беловица, с. Старосел

Цели на обявяване:

1. Опазване и поддържане на типовете природни местообитания, посочени в т. 2.1, местообитанията на посочените в т. 2.2 видове, техните популации и разпространение в границите на зоната, за постигане и поддържане на благоприятното им природозащитно състояние в Континенталния биогеографски регион;

2. Подобряване на структурата и функциите на природно местообитание с код 91M0;

3. Подобряване на местообитанията на видовете Голям гребенест тритон (Triturus karelinii), Шипоопашата костенурка (Testudo hermanni) и Шипобедрена костенурка (Testudo graeca);

4. При необходимост подобряване на състоянието или възстановяване на типовете природни местообитания, посочени в т. 2.1, местообитанията на посочените в т. 2.2 видове и техните популации.

Предмет на опазване (видове и местообитания):

1. Съгл. чл. 6, ал. 1, т. 1 от ЗБР: 91AA \* Източни гори от космат дъб; 91M0 Балкано-панонски церово-горунови гори;

2. Съгл. чл. 6, ал. 1, т. 2 от ЗБР: бозайници - Пъстър пор (Vormela peregusna), Видра (Lutra lutra), Лалугер (Spermophilus citellus), Трицветен нощник (Myotis emarginatus), Голям подковонос (Rhinolophus ferrumequinum), Maлък подковонос (Rhinolophus hipposideros); земноводни и влечуги - Червенокоремна бумка (Bombina bombina), Жълтокоремна бумка (Bombina variegata), Голям гребенест тритон (Triturus karelinii), Пъстър смок (Elaphe sauromates), Обикновена блатна костенурка (Emys orbicularis), Шипоопашата костенурка (Testudo hermanni), Шипобедрена костенурка (Testudo graeca); риби - Обикновен щипок (Cobitis taenia), Маришка мряна (Barbus cyclolepis), Европейска горчивка (Rhodeus amarus); безгръбначни - Бръмбар рогач (Lucanus cervus), Бисерна мида (Unio crassus).

Режим на дейности:

1. Забранява се провеждане на състезания с моторни превозни средства извън съществуващи пътища и регламентираните за това места;

2. Забранява се движение на мотоциклети, ATV, UTV и бъгита извън съществуващи пътища в неурбанизирани територии; забраната не се прилага за определени на основание на нормативен акт трасета за движение на изброените моторни превозни средства, както и при бедствия, извънредни ситуации и за провеждане на противопожарни, аварийни, контролни и спасителни дейности;

3. Забранява се отводняване на крайбрежни заливаеми ивици на реки и други естествени водни обекти, промени в хидроморфологичния режим чрез отводняване, изземване на наносни отложения, коригиране, преграждане с диги на реки, с изключение на такива: в урбанизирани територии; в случаи на опасност от наводнения, които могат да доведат до риск за живота и здравето на хората или настъпване на материални щети; при бедствия и аварии; за подобряване на състоянието на природните местообитания и местообитанията на видовете по т. 2;

4. Забранява се изграждане на преграждащи речното течение хидротехнически съоръжения, недопускащи придвижването на видовете по т. 2 нагоре и надолу по течението на реката;

5. Забранява се промяна на начина на трайно ползване, разораване, залесяване и превръщане в трайни насаждения на ливади, пасища и мери при ползването на земеделските земи като такива;

6. Забранява се премахване на характеристики на ландшафта (синори, жизнени единични и групи дървета, традиционни ивици, заети с храстово-дървесна растителност сред обработваеми земи, защитни горски пояси, каменни огради и живи плетове) при ползването на земеделските земи като такива освен в случаите на премахване на инвазивни чужди видове дървета и храсти;

7. Забранява се търсене и проучване на общоразпространени полезни изкопаеми (строителни и скалнооблицовъчни материали), разкриване на нови и разширяване на концесионните площи за добив на общоразпространени полезни изкопаеми (строителни и скалнооблицовъчни материали); забраната не се прилага в случаите, в които към датата на обнародването на заповедта в "Държавен вестник" има започната процедура за предоставяне на разрешения за търсене и/или проучване, и/или за предоставяне на концесия за добив по Закона за подземните богатства и по Закона за концесиите, или е започнала процедура за съгласуването им по реда на глава шеста от Закона за опазване на околната среда и/или чл. 31 от ЗБР, или е подадено заявление за регистриране на търговско откритие;

8. Забранява се употреба на торове, подобрители на почвата, биологично активни вещества, хранителни субстрати и продукти за растителна защита, които не отговарят на изискванията на Закона за защита на растенията;

9. Забранява се употреба на минерални торове в ливади, пасища, мери и изоставени орни земи, както и на продукти за растителна защита и биоциди от професионална категория на употреба в тези територии, освен при каламитет, епифитотия, епизоотия, епидемия или при прилагане на селективни методи за борба с инвазивни чужди видове;

10. Забранява се използване на органични утайки от промишлени и други води и битови отпадъци за внасяне в земеделските земи без разрешение от специализираните органи на Министерството на земеделието и храните и когато концентрацията на тежки метали, металоиди и устойчиви органични замърсители в утайките превишава фоновите концентрации съгласно приложение № 1 от Наредба № 3 от 2008 г. за нормите за допустимо съдържание на вредни вещества в почвите (ДВ, бр. 71 от 2008 г.);

11. Забранява се използване на води за напояване, които съдържат вредни вещества и отпадъци над допустимите норми;

12. Забранява се палене на стърнища, слогове, крайпътни ивици и площи със суха и влаголюбива растителност;

13. Забранява се добив на дървесина и биомаса в горите във фаза на старост освен в случаи на увреждане на повече от 50% от площта на съответната гора във фаза на старост вследствие на природни бедствия и каламитети; в горите във фаза на старост, през които преминават съществуващи горски пътища и други инфраструктурни обекти, при доказана необходимост се допуска сеч на единични сухи, повредени, застрашаващи или пречещи на безопасното движение на хора и пътни превозни средства или на нормалното функциониране на инфраструктурните обекти дървета;

14. Забранява се паша на домашни животни в горските територии, които са обособени за гори във фаза на старост;

15. Забранява се затрупване на пресъхващи притоци с отпадъци и земни маси.

Предвид местоположението на имота, характера и мащаба на инвестиционното предложение, не се очаква реализацията му да окаже значително отрицателно въздействие върху защитената зона и нейните елементи.

С реализацията на инвестиционното намерение няма вероятност да бъдат трайно увредени, унищожени или фрагментирани природни местообитания и местообитания на видове, предмет на опазване в защитената зона.

Не се очаква реализацията на инвестиционното предложение да доведе до намаляване числеността и плътността на популациите на видовете растения и животни, предмет на опазване в защитената зона и до намаляване на благоприятното му природозащитно състояние.

Не се очаква генериране на шум, емисии и отпадъци в количества, които да окажат значително отрицателно въздействие върху предмета и целите на опазване на защитената зона.

Инвестиционното намерение не попада в обхвата на защитени територии по смисъла на Закона за биологичното разнообразие и територии за опазване обектите на културното наследство, реализацията му не би могла да окаже отрицателно въздействие върху компонентите на околната среда, както и върху видовете и техните местообитания, предмет на опазване в Защитената зона, предвид заложената в ИП дейност – отглеждане крави, млечно направление.

Не се предвижда отрицателно въздействие, касаещо здравето на хората или околната среда.

1. **Вид на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).**

**Положително въздействие:** Реализирането на инвестиционното намерение ще окаже единствено положително дълготрайно въздействие. Пряко положително въздействие ще има върху икономическия и социален живот на гражданите и бизнеса, както и ще благоприятства за устойчивото развитие на жителите в региона.

**Отрицателно въздействие:** Възможно е незначително отрицателно въздействие по отношение на фактор „Шум“, при извършване на транспортна дейност на територията на площадката – зареждане на склада и шум от превозни средства на посетителите на магазина,. Характеристика на въздействието:

* по продължителност – краткотрайно;
* честота на въздействието - непостоянно;
* без кумулативно въздействие;
* степен на въздействие - много ниска степен.

1. **Обхват на въздействието - географски район; засегнато население; населени места (наименование вид - град, село, курортно селище, брой жители и др.).**

Положително въздействие ще бъде осъществено в границите на имота, в който попада инвестиционното намерение.

Обхватът ще бъде локален, с периметър на въздействие заключващ се в границите на имота, без да засяга местообитания, видове и население.

1. **Вероятност на поява на въздействието.**

**Положително въздействие**: Положително въздействие ще започне да се проявява непосредствено след пускане в експлоатация на площадката, още в първите дни от реализиране на инвестиционното намерение. Положителното въздействие ще се изрази предимно в:

* осигурени работни места;
* повече гаранции за достигане националните цели за оползотворяване на отпадъци;
* повече възможности за бизнес развитие и сътрудничество в региона;

**Отрицателно въздействие:** Минимално.

1. **Продължителност, честота и обратимост на въздействието.**

Положителното въздействие ще е с дългосрочен и постоянен характер.

1. **Мерки, които е необходимо да се включат в инвестиционното предложение, свързани с предотвратяване, намаляване или компенсиране на значителните отрицателни въздействия върху околната среда и човешкото здраве.**

С оглед предотвратяване и намаляване на значителни отрицателни въздействия върху околната среда и човешкото здраве, в инвестиционното предложение е необходимо да се включат следните мерки:

* осигуряване на квалифициран обслужващ персонал за безопасно функциониране на площадката;
* пълно ограничаване на възможностите за неконтролиран достъп на хора и животни;
* предотвратяване и намаляване на риска за човешкото здраве;
* спазване на законовите и нормативни изисквания за осигуряване на здравословни и безопасни условия на труд;
* спазване на законовите и нормативни изисквания за пожарна и аварийна безопасност;

1. **Трансграничен характер на въздействията.**

Няма.